**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO PAGAL PATIKĖJIMO SUTARTĮ UŽDARAJAI AKCINEI BENDROVEI „MOLĖTŲ ŠVARA“**

2016 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 31 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 3 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktu, 3.1, 3.2 papunkčiais, atsižvelgdama į Molėtų rajono savivaldybės administracijos 2015 m. spalio 23 d. dotacijos teikimo sutartį Nr. GPAT-D-35(2015)/A14-476, Molėtų rajono savivaldybės administracijos direktoriaus 2016 m. spalio 10 d. įsakymą Nr. B6-845 „Dėl savivaldybės turto pripažinimo nereikalingu Molėtų rajono savivaldybės administracijos funkcijoms vykdyti“ ir uždarosios akcinės bendrovės „Molėtų švara“ 2016 m. spalio 10 d. raštą Nr. S-278 „Prašymas dėl turto perdavimo“ (pridedama),

Molėtų rajono savivaldybės taryba n u s p r e n d ž i a:

* 1. Perduoti uždarajai akcinei bendrovei „Molėtų švara“ (kodas 167500661) 5 (penkerių) metų laikotarpiui pagal turto patikėjimo sutartį savivaldybės savarankiškajai funkcijai – komunalinių atliekų tvarkymo sistemų diegimo, antrinių žaliavų surinkimo ir perdirbimo organizavimo – įgyvendinti savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą bei pripažintą nereikalingu administracijos funkcijoms vykdyti turtą:
  2. 1650 vnt. 120 litrų talpos atliekų konteinerių, kurio 1 vieneto kaina su PVM – 16,819 Eur, bendra įsigijimo kaina su PVM – 27751,35 Eur;
  3. 1650 vnt. 240 litrų talpos atliekų konteinerių, kurio 1 vieneto kaina su PVM – 23,7870606 Eur, bendra įsigijimo kaina su PVM – 39248,65 Eur.

1. Įgalioti Molėtų rajono savivaldybės administracijos direktorių, jo nesant – administracijos direktoriaus pavaduotoją sudaryti ir pasirašyti 1 punkte nurodyto turto patikėjimo sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras